ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
உலகளாவிய காலநிலை இயக்கத்தை பிரதமர் நரேந்திர மோடி வழிநடத்துகிறார்: மத்திய அமைச்சர் டாக்டர் ஜிதேந்திர சிங்
பிரதமர் நரேந்திர மோடி உலகளாவிய காலநிலை இயக்கத்தை வழிநடத்துவதாக மத்திய அறிவியல் மற்றும் தொழில்நுட்பம் ,புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித்துறை இணையமைச்சர் டாக்டர் ஜிதேந்திர சிங் கூறியுள்ளார். காலநிலை மாற்றத்திற்கு எதிரான போராட்டத்தில் இந்தியாவால் வழிநடத்தப்படுவதற்கு உலகம் தயாராக உள்ளது என்றும், இது கோவிட் தொற்றுநோயைப் போன்ற எல்லைகள் அற்ற சவாலைச் சந்தித்தது போல, இந்த தலைமைப் பொறுப்பை நிறைவேற்றுவதற்கு நம்மை ஆயத்தப்படுத்த வேண்டிய பொறுப்பு நமது அறிவியல் சமூகத்தைச் சேர்ந்த பெண்கள் மற்றும் ஆண்களின் தோள்களில் உள்ளது என்றும் அவர் கூறினார். . டேராடூனில் உள்ள இந்திய பெட்ரோலிய நிறுவனத்தில் விஞ்ஞானிகளிடம் உரையாற்றும் போது அவர் இதனை தெரிவித்தார்.
சுற்றுச்சூழலைப் பாதுகாப்பதற்கான நவீன மற்றும் புதிய இந்தியாவின் உறுதிப்பாட்டை பிரதிபலிக்கும் ஒரு நிறுவனத்தில் தான் இந்த நிகழ்ச்சியில் கலந்துகொண்டிருப்பது உலக சுற்றுச்சூழல் தினத்தில் மகிழ்ச்சியான தற்செயல் நிகழ்வு என்று அவர் கூறினார்.
கடந்த 8 ஆண்டுகளாக பருவநிலை மாற்றத்திற்கு எதிரான இந்திய அறப்போராட்டத்தை நடத்தி வருவதாக மத்திய அமைச்சர் கூறினார். 2030 பாரிஸ் ஒப்பந்த இலக்கை விட, புதுப்பிக்கத்தக்க ஆதாரங்களில் இருந்து 40% மின்சார உற்பத்தியை ஏற்கனவே அடைந்துள்ளதாக தெரிவித்தார்.
பிரதமர் திரு நரேந்திர மோடி உலகளாவிய காலநிலை இயக்கத்தை வழிநடத்துகிறார், மற்ற உலகத் தலைவர்களும் இதைப் பின்பற்றியுள்ளனர் என்று டாக்டர் ஜித்தேந்திர சிங் கூறினார்.
அதை வெகுஜன இயக்கமாக மாற்ற விஞ்ஞான சமூகம் உழைக்க வேண்டும் என்று மத்திய அமைச்சர் வலியுறுத்தினார். நம் மக்கள் வழக்கமாக வீணாக்கும் சமையல் எண்ணெய் கழிவில் இருந்து லிட்டருக்கு 30 ரூபாய் சம்பாதிக்க முடியும் என்று டாக்டர் சிங் கூறினார்.
டாக்டர் ஜிதேந்திர சிங், நீண்ட காலத்திற்குப் பிறகு, அரசியல் தலைமையும் அறிவியல் சமூகமும் இணைந்து செயல்படுகின்றன என்றார். அரசாங்கம் தனது அனைத்து நடவடிக்கைகளிலும் விஞ்ஞான முன்னுரிமைகளால் வழிநடத்தப்படுகிறது. கல்வித்துறை மற்றும் தொழில் துறையினருடன் ஆராய்ச்சி சமூகம் ஒன்றிணைந்து, கண்ணியத்தைப் பாதுகாப்பதற்கான போராட்டத்தில் எளிய மக்களுக்கு பயனுள்ளதாக இருக்க வேண்டும் என்றும் அமைச்சர் கூறினார்.
அரசு நிறுவனங்கள் மற்றும் தனியார் நிறுவனங்களில் தங்கள் பங்குதாரர்களுடன் நெருக்கமாக பணியாற்றுமாறு விஞ்ஞானிகளுக்கு மத்திய அமைச்சர் அழைப்பு விடுத்தார். மத்திய அரசில் ஒருங்கிணைந்து செயல்படும் வகையில் அமைச்சகங்களுக்கு இடையேயான கூட்டங்களை நடத்துவது வழக்கமாகிவிட்டது என்றார். அத்தகைய ஒத்துழைப்புக்கு அணு ஆற்றல் துறை ஒரு சிறந்த உதாரணம் என்று டாக்டர் சிங் கூறினார். இந்தியா இப்போது ஸ்டார்ட்-அப் சுற்றுச்சூழல் அமைப்பின் மையமாக உள்ளது என்று மத்திய அமைச்சர் மேலும் கூறினார்.
உலகம் மும்மடங்கு சவாலை எதிர்கொள்கிறது என்பது தெளிவாகிறது என்று டாக்டர் ஜிதேந்திர சிங் கூறினார்: பூமி எதிர்பார்த்ததை விட வேகமாக வெப்பமடைந்து வருகிறது, வாழ்விடத்தையும் உயிரினங்களின் பன்முகத்தன்மையையும் இழந்து வருகிறோம்; மாசுபாடு குறையாமல் தொடர்கிறது. இன்னும் 25 ஆண்டுகளுக்குப் பிறகு நமது சுதந்திரத்தின் நூற்றாண்டு விழாவை நோக்கிய நிலையில், தூய்மையான எரிசக்தியை குறைந்த செலவில் உருவாக்குவதற்கு நாம் உழைக்க வேண்டும் என்று கூறி அமைச்சர் தமது உரையை நிறைவு செய்தார்.
கலாசாரத்துறை அமைச்சகம்
2020 ஆம் ஆண்டுக்கான காந்தி அமைதி விருதுக்கு விண்ணப்பங்கள் அனுப்புவதற்கான கடைசி தேதியை 15.6.2020 வரை நீட்டித்து அரசு உத்தரவு
மத்திய கலாச்சார அமைச்சகம் ஆண்டுதோறும் காந்தி அமைதி விருது வழங்குவதற்கான விண்ணப்பங்களைப் பெற்று வருகிறது. காந்தி அமைதி விருதுக்கான முந்தைய நடைமுறை விதிகளின்படி இந்த விண்ணப்பங்கள் சமர்ப்பிக்கப்பட வேண்டும். இவை குறித்த விவரங்கள் மத்திய அரசின் கலாச்சார அமைச்சக இணையதளத்தில் இடம் பெற்றுள்ளன : www.indiaculture.nic.in.
2020 ஆம் ஆண்டுக்கு, விண்ணப்பங்களைப் பெறுவதற்கான கடைசி தேதி 2020, ஏப்ரல் 30 என அறிவிக்கப்பட்டிருந்தது. கோவிட்-19 பாதிப்பால் நாடு முழுக்க முடக்கநிலை அமல் செய்யப்பட்டுள்ள சூழ்நிலையில், 2020 காந்தி அமைதி விருதுக்கான விண்ணப்பங்களைப் பெறுவதற்கான கடைசி தேதி 15.6.2020 வரை நீட்டிக்கப்பட்டுள்ளது.
உரிய படிவ நடைமுறைகளின்படியான விண்ணப்பங்கள் / பரிந்துரைகளை தபால் / இமெயில் மூலம் பின்வரும் முகவரிக்கு அனுப்ப வேண்டும்:
நிருபமா கோத்ரு, இணைச் செயலாளர்,
கலாச்சார அமைச்சகம்,
அறை எண் 334-சி, சாஸ்திரி பவன்,
புதுடெல்லி
பேக்ஸ் எண் : 011-23381198
இமெயில் : jsmuseakad-culture[at]gov[dot]in
mdehuri.rgi[at]nic[dot]in
(Visitor Counter : 161
சுற்றுச்சூழல் மற்றும் வனத்துறை அமைச்சகம்
தில்லியில் காற்றின் தரக் குறியீடு மேம்பட்டு வருவதால், தரப்படுத்தப்பட்ட பதில் செயல்திட்டத்தின் மூன்றாம் நிலைக் கட்டுப்பாடுகள் தேசிய தலைநகரப் பகுதி முழுவதும் ரத்து செய்யப்பட்டு அது உடனடியாக அமலுக்கு வந்துள்ளது
மத்திய மாசுக் கட்டுப்பாட்டு வாரியத்தின்  இன்று மாலை 4 மணி அறிக்கையின்படி தில்லியின் ஒட்டுமொத்த காற்றுத் தரக் குறியீடு  213 ஆக இருந்தது. தரப்படுத்தப்பட்ட பதில் செயல்திட்டத்தின்  மூன்றாம் நிலை அறிமுகப்படுத்தப்பட்டதில் இருந்து, ஒட்டுமொத்த காற்றின் தரக் குறியீடு, குறிப்பிடத்தக்க முன்னேற்றத்தை அடைந்துள்ளது. இதைக் கருத்தில் கொண்டும், வானிலை முன்னறிவிப்புகளைக் கருத்தில் கொண்டும், அடுத்த கட்ட நடவடிக்கைகள் குறித்து ஆய்வு செய்ய காற்றின் தர மேலாண்மைக்கான  ஆணையத்தின் துணைக் குழுக் கூட்டம் இன்று கூடியது.
தில்லி மற்றும் புறநகர் பகுதிகளில் வரும் நாட்களில் காற்றின் தரக் குறியீடு கடுமையான அளவில் இருக்காது என இந்தக் கூட்டத்தில் தெரிவிக்கப்பட்டது. எனவே, மிகக் கடுமையான கட்டுப்பாடுகளை தளர்த்துவது எனவும் ஜிஆர்ஏபி-யின் மூன்றாம் நிலைக் கட்டுப்பாடுகளை தில்லி முழுவதும் உடனடியாக விலக்கிக் கொள்வது எனவும் இன்றைய கூட்டத்தில் முடிவு மேற்கொள்ளப்பட்டது.
எனினும் ஜிஆர்ஏபி-யின் முதல் நிலை மற்றும் இரண்டாம் நிலை நடவடிக்கைகள் தொடர்ந்து அமலில் இருக்கும் என இக்கூட்டத்தில் முடிவு செய்யப்பட்டது. இது தொடர்பான நடவடிக்கைகளை சம்பந்தப்பட்ட அமைப்புகள் தொடர்ந்து தீவிரப்படுத்தி கண்காணிக்க வேண்டும் என இக்கூட்டத்தில் வலியுறுத்தப்பட்டது.
முதல் நிலை மற்றும் இரண்டாம் நிலை நடவடிக்கைகளின் கீழ், சாலைகளை தினசரி அடிப்படையில் தூய்மைப்படுத்துதல், கட்டுமான தளங்களில் வழக்கமான ஆய்வு மற்றும் தூசி கட்டுப்பாட்டு நடவடிக்கைகளின் கடுமையான அமலாக்கம், உணவகங்கள் மற்றும் திறந்தவெளி உணவகங்களில் நிலக்கரி / விறகுகளை அனுமதிப்பதில்லை, தனியார் போக்குவரத்தை குறைத்துப் பொதுப் போக்குவரத்தை ஊக்குவிக்கும் நோக்கில் தனியார் வாகன நிறுத்தக் கட்டணங்களை அதிகரிப்பது, டீசல் ஜெனரேட்டர்கள் பயன்பாட்டுக்கான கட்டுப்பாடுகள் போன்ற நடவடிக்கைகள் தொடரும் என அறிவிக்கப்பட்டுள்ளது.
குடியரசுத் தலைவர் செயலகம்
தெலங்கானா, தமிழ்நாடு , கேரள மாநிலத்தில் குடியரசுத் தலைவர் மூன்று நாள் பயணம்
குடியரசுத் தலைவர் திரு ராம் நாத் கோவிந்த் வரும் நான்காம் தேதி முதல் 7-ம் தேதி வரை தெலங்கானா, தமிழ்நாடு, கேரளா ஆகிய மூன்று மாநிலங்களுக்கு பயணம் மேற்கொள்கிறார்.
4-ம் தேதி மாலையில் தெலங்கானாவுக்கு குடியரசுத்தலைவர் வருகிறார். 5-ம் தேதி அன்று ஐதராபாத் ஐ.ஐ.டி.-யின் 7-வது பட்டமளிப்பு விழாவில் கலந்து கொண்டு அவர் உரையாற்றுகிறார். அதே நாளில் தமிழ்நாட்டுக்கு வரும் குடியரசுத் தலைவர் சென்னை காவிரி மருத்துவமனையில் சிகிச்சை பெற்று வரும் டாக்டர் மு கருணாநிதியை சந்தித்து நலம் விசாரிக்கிறார்.
6-ம் தேதி கேரள மாநில சட்டப்பேரவையின் வைர விழாக் கொண்டாட்டத்தை ஒட்டி, குடியரசுத் தலைவர் திருவனந்தபுரத்தில் ஜனநாயகத் திருவிழாவை தொடங்கி வைக்கிறார்.
7-ம் தேதி தில்லி திரும்புவதற்கு முன்பு திருச்சூரில் உள்ள செயின்ட் தாமஸ் கல்லூரியின் நூற்றாண்டு விழாக் கொண்டாட்டத்தை குடியரசுத் தலைவர் தொடங்கி வைக்கிறார்.
------
(Visitor Counter : 98
இளைஞர் நலன் மற்றும் விளையாட்டு அமைச்சகம்
ஃபிட் இந்தியா  வினாடி-வினா போட்டியில் மாநில அளவில் இறுதிப் போட்டிக்கு தகுதி பெற்றவர்கள் அறிவிக்கப்பட்டுள்ளனர்
தமிழ்நாட்டில் திருவள்ளூரைச் சேர்ந்த இருவரும், புதுச்சேரி யூனியன் பிரதேசத்தில் புதுச்சேரியைச் சேர்ந்த இருவரும் வெற்றி பெற்றுள்ளனர்
ஃபிட் இந்தியா எனப்படும் உடல் தகுதி இந்தியா வினாடி வினா போட்டியில் மாநில அளவிலான சுற்றுக்களில் 36 வெற்றியாளர்கள் அறிவிக்கப்பட்டுள்ளனர். இவர்கள் சம்பந்தப்பட்ட மாநிலம் மற்றும் யூனியன் பிரதேசங்களை வரவிருக்கும் தேசிய போட்டிகளில் பிரதிநிதித்துவம் செய்வார்கள்.
மாநில அளவிலான இறுதிப் போட்டிகள் பிப்ரவரி, மார்ச் மாதங்களில் நடைபெற்றன. மொத்தம் 359 பள்ளிகள் பங்கேற்பதற்கு தகுதி பெற்றிருந்தன. மாநில அளவில் வெற்றி பெற்றவர்களுக்கு தலா ரூ.2.75 லட்சம் ரொக்கப்பரிசு வழங்கப்படும். (ரூ.25 ஆயிரம் +2.5 லட்சம் பங்கேற்பாளர்களுக்கும் அவர்களின் பள்ளிகளுக்கும் வழங்கப்படும். வெற்றிப் பெற்றவர்கள் வரவிருக்கும் தேசிய அளவிலான சுற்றுக்களில் அவரவர் மாநிலம் மற்றும் யூனியன் பிரதேசத்தை பிரதிநிதித்துவம் செய்வார்கள்.
மாநில அளவில் 2-ஆவது இடத்தைப் பெற்றவர்கள் தலா 1.1 லட்சம் , ரொக்கப் பரிசு பெறுவார்கள்.
3-ஆவது இடத்தைப் பிடித்தவர்கள் தலா ரூ.55,000  ரொக்கப் பரிசு பெறுவார்கள்.
தமிழ்நாட்டின் திருவள்ளூர் மாவட்டத்தைச் சேர்ந்த தேவி அகாடமி சீனியர் மேல்நிலைப்பள்ளி மாணவர்கள், எச்.நவீத் அகமதும், வருண் ஆனந்த் ஐயங்காரும் வெற்றிப் பெற்று முதல் பரிசைப் பெற்றுள்ளனர்.
2-வது இடத்தை புஷ்பலதா மெட்ரிக் மேல்நிலைப் பள்ளியின் ஆர்.விஸ்வேஷ், எம். நஜீஹா ஃபாத்திமா ஆகியோரும், 3-வது இடத்தை செட்டிநாடு ஹரிஸ்ரீ வித்யாலயத்தின் தருண் ஜெயராஜ், விநாயக் கோபால தேசிகா ஆகியோரும், 4-வது இடத்தை அம்ருதா வித்யாலயத்தின் வி.தனுஷ், பி.நித்திஷ் குமார் ஆகியோரும் பெற்றுள்ளனர்.
புதுச்சேரி யூனியன் பிரதேசத்தில் புதுச்சேரியைச் சேர்ந்த அமலோற்பவம் லார்ட்ஸ் அகாடமியைச் சேர்ந்த அஜீஷ் பிரியன் கே. மற்றும் நவீன் பிரியன் எஸ். ஆகியோர் வெற்றிப் பெற்று முதல் பரிசைப் பெற்றுள்ளனர்.
2-வது இடத்தை ஸ்டாண்ட் போர்டு இன்டர்நேஷனல் மேல்நிலைப் பள்ளியின் வி.ஜே.ஜெயஸ்ரீ, எம்.பிரசனாக்ஷே ஆகியோரும், 3-வது இடத்தை செயின்ட் பேட்ரிக் மெட்ரிக் மேல்நிலைப் பள்ளியின் கனே ஸ்ரீ சேது சாய் ப்ரனீதா, லோகேஸ்வரன் ஆகியோரும், 4-வது இடத்தை ஜவஹர் நவோதயா வித்யாலயாவின் ஆர்.பாலாஜி, நிஹாரிகா பிரியதர்ஷினி காந்தி ஆகியோரும் பெற்றுள்ளனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813200
பழங்குடியினர் நலத்துறை அமைச்சகம்
தேசிய பழங்குடியினர் ஆராய்ச்சி மையத்தை திரு அமித்ஷா நாளை புதுதில்லியில் தொடங்கி வைக்கிறார்
விடுதலைப் பெருவிழாவின் ஒரு பகுதியாக பழங்குடியினர் நல அமைச்சகத்தின் சார்பில் தேசிய பழங்குடியினர் ஆராய்ச்சி மையத்தை மத்திய உள்துறை மற்றும் கூட்டுறவுத்துறை அமைச்சர் திரு அமித்ஷா நாளை புதுதில்லியில் தொடங்கிவைக்கிறார்.
பழங்குடியினர் ஆராய்ச்சி மையங்கள், திறன் மேம்பாட்டு மையங்கள் ஆகிய திட்டங்களை தேசிய பழங்குடியினர் ஆராய்ச்சி மையம் கண்காணிக்கும். ஆராய்ச்சி மற்றும் பயிற்சியின் தரத்தை மேம்படுத்துவதற்காக நெறிமுறைகளையும் வகுக்கும்.
பிரதமரின் தலைமையின் கீழ் பழங்குடியினர் நலன் அமைச்கத்தின் சாதனைகள் குறித்த கண்காட்சி நடைபெற உள்ளது. நாட்டின் பல்வேறு பகுதிகளைச் சேர்ந்த நூற்றுக்கும் மேற்பட்ட பழங்குடியின சமுதாயத்தினர் தாங்கள் உற்பத்தி செய்த பொருட்களை காட்சிப்படுத்த உள்ளனர். பழங்குடியினரின் நடனமும் நடைபெற உள்ளது. இந்த நிகழ்ச்சி முகநூல், ட்விட்டர் உள்ளிட்ட சமுக வலை தளங்களில் ஒலிபரப்பப்படுகிறது.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1831494
ஆயுஷ்
நாடு தழுவிய “ஆயுஷ் கொவிட் -19 ஆலோசனை ஹெல்ப்லைன் -14443 ” துவக்கம்
மத்திய ஆயுஷ் அமைச்சகம், கொவிட் -19 தொடர்பான பிரச்சனைகளுக்கு, ஆயுஷ் அடிப்படையிலான அணுகுமுறைகளையும், தீர்வுகளையும் வழங்குவதற்காக, பிரத்யேக ஹெல்ப்லைன்  ஒன்றைத் துவக்கியுள்ளது. கட்டணமில்லா இந்தத் தொலைபேசி ஹெல்ப்லைன் எண் 14443, இந்தியா முழுவதும் காலை 6 மணி முதல் நள்ளிரவு 12 வரை, வாரத்தின் ஏழு நாட்களும், செயல்படும்.
இந்த ஹெல்ப்லைன் மூலம், ஆயுர்வேதம், ஹோமியோபதி, யோகா, இயற்கை மருத்துவம், யுனானி, சித்தா ஆகிய பல்வேறு துறைகளைச் சேர்ந்த வல்லுநர்கள் பொது மக்களின் கேள்விகளுக்கு தீர்வு சொல்வார்கள். இந்த வல்லுநர்கள், நோயாளிகளுக்கு ஆலோசனைகளையும், தீர்வுகளை வழங்குவதோடு மட்டுமல்லாமல் அருகிலுள்ள ஆயுஷ் வசதிகள் குறித்தும் அவர்களுக்கு வழிகாட்டுவார்கள்.
கொவிட் தொற்றுக்கு, மறுவாழ்வு மற்றும் மேலாண்மை அணுகுமுறைகளையும் நிபுணர்கள் பரிந்துரைப்பார்கள். ஹெல்ப்லைன் ஐ.வி.ஆர்  முறையில் செயல்படுகிறது. தற்போது இந்தியிலும், ஆங்கிலத்திலும் ஆலோசனை வழங்கப்படுகிறது. விரைவில், பிற மொழிகளிலும் கிடைக்கும்.
ஹெல்ப்லைனில், ஒரே நேரத்தில் 100 அழைப்புகளை எடுக்கும் வசதி செய்யப்பட்டுள்ளது. தேவைகளுக்கு ஏற்ப எதிர்காலத்தில் திறன் அதிகரிக்கப்படவுள்ளது. ஸ்டெப்ஒன் என்ற தன்னார்வ தொண்டு நிறுவனத்தின் உதவியுடன், ஆயுஷ் அமைச்சகம் இந்த முயற்சியை மேற்கொண்டுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் : https://pib.gov.in/PressReleasePage.aspx?PRID=1720519
(••••••••••••••••••••••
விவசாயத்துறை அமைச்சகம்
வேளாண் உற்பத்தியை அதிகரிக்க இந்திய வேளாண் ஆராய்ச்சி மன்றத்தின் தொழில்நுட்பங்கள் சிறந்த பங்களிப்பு செய்துள்ளன - மத்திய அமைச்சர்
வேளாண் உற்பத்தியை முக்கியமாக உணவு தானியங்கள், தோட்டப் பயிர்கள், பால், மீன் மற்றும் முட்டை உற்பத்தியில் இந்திய வேளாண் ஆராய்ச்சி மன்றம் உருவாக்கிய தொழில்நுட்பங்கள் சிறந்த பங்களிப்பை வழங்கியுள்ளன என்று மத்திய வேளாண் மற்றும் விவசாயிகள் நலத்துறை அமைச்சர் திரு ராதா மோகன் சிங் தெரிவித்துள்ளார். மத்திய வேளாண் மற்றும் விவசாயிகள் நலம் அமைச்சகத்தின் ஆலோசனை குழு ஏற்பாடு செய்திருந்த “வேளாண் தொழில் முனைவோர் மற்றும் விவசாயிகளின் வருமானத்தை அதிகரிக்கும் தொழில்கள்” என்ற தலைப்பில் நடைபெற்ற சந்திப்பில், விவசாயிகளின் வருமானத்தை இருமடங்காக்குவது தவிர்த்து “தொடங்குக இந்தியா” இயக்கத்திற்கும் பிரதமர் முக்கியத்துவம் வழங்கி உள்ளார் என்று அமைச்சர் குறிப்பிட்டார். இந்திய வேளாண் ஆராய்ச்சி மையம் இளைஞர்களுக்கு வேலைவாய்ப்பு உருவாக்கும் வகையிலும் விவசாயிகளின் வருமானத்தை உயர்த்தும் வகையிலும் செயல்பட்டு வருகிறது. இதனையொட்டி விவசாயிகள் நல மையங்களில், தொழில் முனைவோர் வளர்ச்சி திட்டத்தின் கீழ் வேளாண் குறித்த பல்வேறு தலைப்புகளில் பயிற்சி வழங்கப்பட்டு வருகிறது. மேலும், ஊரகப் பகுதிகளில் உள்ள படித்த இளைஞர்கள் வேளாண் துறையில் பணி புரியும் வகையில் ஆர்யா திட்டத்தின் கீழ் பல்வேறு நடவடிக்கைகள் எடுக்கப்பட்டு வருகின்றன. வேளாண் மற்றும் அது தொடர்பான வேலைவாய்ப்பு வழங்கவும், தொழில் முனைவோர் துறையில் ஊக்கம் அளிக்கவும் மாணவர்களுக்கான ஊரக தொழில் முனைவோர் விழிப்புணர்வு வளர்ச்சி திட்டமும் தொடங்கப்பட்டுள்ளது. மேலும் இந்திய வேளாண் ஆராய்ச்சி மையம் 25 வேளாண் தொழில் மையங்களை அமைத்துள்ளது. இதன்மூலம் புதிய தொழில்முனைவோர்கள் சந்தைகளில் பங்கேற்க முடிகிறது. இந்த முயற்சியின் ஊக்குவிப்பால் தொழில் முனைவோர் மாநில மற்றும் தேச அளவில் தங்களின் திறமையை வெளிப்படுத்தி வருகின்றனர் என்று அமைச்சர் கூறினார்.
இக்கூட்டத்தில் பங்கேற்ற அனைத்து உறுப்பினர்களும் திட்டங்கள் மற்றும் நடவடிக்கைகள் குறித்த கருத்துகளையும் ஆதரவையும் வழங்க வேண்டும் என்று அமைச்சர் கேட்டுக்கொண்டார்.
பிரதமர் அலுவலகம்
2001 ஆம் ஆண்டு நாடாளுமன்ற தாக்குதலில் உயிர்நீத்த தியாகிகளுக்கு பிரதமர் மரியாதை செலுத்தினார்
2001 ஆம் ஆண்டு நாடாளுமன்றத்தின் மீது நடைபெற்ற தாக்குதலின் போது பணியில் இருந்து உயிர்த் தியாகம் செய்த அனைத்துப் பாதுகாப்பு படைவீரர்களுக்கும் பிரதமர் திரு.நரேந்திர மோடி மரியாதை செலுத்தியுள்ளார்.
இது குறித்து அவர் டுவிட்டர் பதிவில் கூறியிருப்பதாவது;
“2001 ஆம் ஆண்டு நாடாளுமன்றத்தின் மீது தாக்குதல் நடைபெற்றபோது, தங்கள் கடமையை நிறைவேற்றி உயிர்த் தியாகம் செய்த அனைத்துப் பாதுகாப்புப் படை வீரர்களுக்கும் நான் மரியாதை செலுத்துகிறேன். நாட்டுக்கு அவர்கள் ஆற்றிய சேவை மற்றும் செய்த உயிர்த்தியாகம் ஆகியவை ஒவ்வொரு குடிமக்களையும் தொடர்ந்து உத்வேகம் அளிக்கும்.”
தொழிலாளர் மற்றும் வேலைவாய்ப்பு அமைச்சகம்
பணியாளர் வருங்கால வைப்பு நிதி மற்றும் இதர விதிகள் சட்டம், 1952-இன் கீழ் வழக்குகளின் மெய்நிகர் விசாரணையின் தொடக்கம் விரைவான மற்றும் கட்டுபடியாகக்கூடிய நீதிமன்ற செயல்பாடுகளுக்கு வழிவகுக்கிறது
பணியாளர் வருங்கால வைப்பு நிதி மற்றும் இதர விதிகள் சட்டம், 1952-இன் கீழ் வழக்குகளின் மெய்நிகர் விசாரணையின் தொடக்கம் விரைவான மற்றும் கட்டுபடியாகக்கூடிய நீதிமன்ற செயல்பாடுகளுக்கான புதிய சகாப்தத்தைத் தொடங்கி வைத்துள்ளது.
செயல்பாடுகளை எளிதாக்குவதற்கான வருங்கால வைப்பு நிதி நிறுவனத்தின் முயற்சிகளின் ஒரு பகுதியான இது, 2020 செப்டம்பர் 09 அன்று வருங்கால வைப்பு நிதியின் மத்திய அறங்காவலர்கள் குழுவின் 227வது கூட்டத்தில் மத்திய தொழிலாளர் மற்றும் வேலைவாய்ப்பு அமைச்சர் திரு சந்தோஷ் குமார் கங்க்வாரால் மெய்நிகர் முறையில் தொடங்கி வைக்கப்பட்டது.
கொவிட்-19 பெருந்தொற்றின் பரவலால் சமூக இடைவெளி விதிமுறைகளைக் கடைபிடிக்க வேண்டி உள்ளதால், பல்வேறு மாவட்ட மற்றும் இதர நீதிமன்றங்களில் மெய்நிகர் விசாரணைகள் நடைபெறுகின்றன. மாண்புமிகு உச்ச நீதிமன்றம் உயர் நீதிமன்றங்களுக்கு வழங்கியுள்ள விதிமுறைகளின் படி இது செய்யப்படுகிறது.
இதைத் தொடர்ந்து, பணியாளர் வருங்கால வைப்பு நிதி மற்றும் இதர விதிகள் சட்டம், 1952-இன் கீழ் வரும் வழக்குகளும் மெய்நிகர் முறையில் விசாரணை செய்யப்படும்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1654049
தேர்தல் ஆணையம்
மாநிலங்களவையில் ஏற்படவிருக்கும் 11 காலியிடங்களுக்கான தேர்தல்
உத்திரப் பிரதேசம் மற்றும் உத்தரகாண்ட் மாநிலங்களில் இருந்து மாநிலங்களவைக்கு தேர்ந்தெடுக்கப்பட்டவர்களில் 11 உறுப்பினர்களின் பதவிக்காலம் நவம்பர் 2020-இல் நிறைவடைகிறது.
உத்திரப் பிரதேசத்தில் இருந்து தேர்ந்தெடுக்கப்பட்ட டாக்டர் சந்திரபால் சிங் யாதவ், திரு ஜாவெத் அலி கான், திரு அருண் சிங், திரு நீரஜ் சேகர், திரு பி எல் புனியா, திரு ஹர்தீப் சிங் புரி, திரு ரவி பிரகாஷ் வெர்மா, திரு ராஜாராம், திரு ராம்கோபால் யாதவ், திரு வீர் சிங் மற்றும் உத்திரகாண்டில் இருந்து தேர்ந்தெடுக்கப்பட்ட திரு ராஜ் பாப்பர் ஆகியோரின் பதவிக்காலம் நிறைவடைவதை ஒட்டி, இந்த இடங்களுக்காக தேர்தலை நடத்த தேர்தல் ஆணையம் முடிவெடுத்துள்ளது.
தேர்தலுக்கான அறிவிக்கைகள் 2020 அக்டோபர் 20 அன்று வெளியிடப்படும். வேட்பு மனுக்களை தாக்கல் செய்வதற்கான கடைசி நாள் 2020 அக்டோபர் 27 ஆகும்.
தாக்கல் செய்யப்பட்ட வேட்பு மனுக்கள் 2020 அக்டோபர் 28 அன்று பரிசீலனைக்கு எடுத்துக் கொள்ளப்படும். வேட்பு மனுக்களை திரும்ப பெறுவதற்கான கடைசி தேதி 2020 நவம்பர் 2 ஆகும்.
2020 நவம்பர் 9 அன்று தேர்தல் நடைபெற்று, அன்று மாலை 5 மணி அளவில் பதிவான வாக்குகள் எண்ணப்படும். தேர்தல் நடைமுறை 11 நவம்பருக்குள் நிறைவு பெறும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663940
பிரதமர் அலுவலகம்
குரு பூர்ணிமாவை முன்னிட்டு நாட்டு மக்களுக்கு பிரதமர் வாழ்த்து
குரு பூர்ணிமாவை முன்னிட்டு நாட்டு மக்களுக்கு பிரதமர் திரு. நரேந்தர மோடி வாழ்த்து தெரிவித்துள்ளார்.
“குரு பூர்ணிமாவை முன்னிட்டு அனைவருக்கும் எனது வாழ்த்துகள்”, என்று பிரதமர் கூறியுள்ளார்.
கூட்டுறவு அமைச்சகம்
தேசிய கூட்டுறவு தகவல் தரவை மேம்படுத்துதல்
கூட்டுறவு அமைச்சகம் ஒரு விரிவான தேசிய கூட்டுறவு தகவல் தரவுத்தளத்தை படிப்படியாக உருவாக்கி வருகிறது. தொடக்க வேளாண்மைக் கடன் சங்கங்கள் , பால்வளம் மற்றும் மீன்வளக் கூட்டுறவு நிறுவனங்கள் ஆகிய மூன்று துறைகளைச் சேர்ந்த சுமார் 2.64 லட்சம் தொடக்கக் கூட்டுறவு சங்கங்களின் தகவல்களைத் திரட்டும் பணி 2023 பிப்ரவரியில் முதல் கட்டமாக முடிக்கப்பட்டுள்ளது. இரண்டாம் கட்டத்தின் கீழ், தேசிய கூட்டுறவு சங்கங்கள் மற்றும் இணையங்களின் தகவல்களைத் தொகுக்கும் பணி முடிக்கப்பட்டுள்ளது. மூன்றாம் கட்டத்தின் கீழ், மற்ற அனைத்துத் துறைகளிலும் உள்ள மீதமுள்ள கூட்டுறவுச் சங்கங்களின் தகவல்களும் இணைக்கப்பட்டு தகவல் தரவுத்தளம் விரிவுபடுத்தப்படுகிறது. மூன்றாம் கட்டத்தின் கீழ் தகவல் சேகரிப்பு முடிந்ததும் தேசிய கூட்டுறவு தகவல் தரவு வெளியிடப்படும்.
தேசிய கூட்டுறவு அமைப்பால்  வெளியிடப்பட்ட இந்திய கூட்டுறவு இயக்க புள்ளிவிவரம் -2018 இன் படி, நாட்டில் மொத்தம் 8,54,355 கூட்டுறவு சங்கங்கள் உள்ளன. இதில் தமிழ்நாட்டில் 24, 482 கூட்டுறவு சங்கங்களும் புதுச்சேரியில் 532 கூட்டுறவு சங்கங்களும் உள்ளன.
மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் மத்திய கூட்டுறவுத் துறை அமைச்சர் திரு அமித் ஷா இதனைத் தெரிவித்துள்ளார்.
குடியரசுத் துணைத் தலைவர் செயலகம்
புத்த பூர்ணிமாவை முன்னிட்டு நாட்டு மக்களுக்கு குடியரசுத் துணைத்தலைவர் வாழ்த்து
புத்த பூர்ணிமாவை முன்னிட்டு நாட்டு மக்களுக்கு குடியரசுத் துணைத்தலைவர் திரு எம் வெங்கையா நாயுடு வாழ்த்து தெரிவித்துள்ளார். அவர் விடுத்துள்ள வாழ்த்துச் செய்தியில்,
“பகவான் புத்தரின் பிறந்த நாளைக் குறிக்கும் ‘புத்த பூர்ணிமா’ என்னும் புனிதத் தருணத்தில், நம் நாட்டு மக்களுக்கு எனது நல் வாழ்த்துகளைத் தெரிவித்துக் கொள்கிறேன்.
இந்த பூமியில் அவதரித்த சிறந்த ஆன்மீக தலைவர்களுள் பகவான் புத்தரும் ஒருவர். பகவான் புத்தரின் என்றும் நிலைத்திருக்கும் கருத்துக்களான அமைதி, சகோதரத்துவம் மற்றும் கருணை ஆகியவை, நீதி நெறிகள் மற்றும் மனநிறைவு அடிப்படையிலான வாழ்வை நோக்கிச் செல்வதற்கு உலகம் முழுவதும் உள்ள மனிதர்களுக்குத் தொடர்ந்து ஊக்கமளிக்கின்றன.
நமது நாட்டில் குடும்பத்தினர் மற்றும் நண்பர்களுடன் இணைந்துக் கொண்டாடும் சிறப்பான தருணமாக பண்டிகைகள் விளங்குகின்றன. எனினும் தற்போது நிலவும் கொவிட்-19 பெருந்தொற்றைக் கருத்தில்கொண்டு, கொவிட் மருத்துவ மற்றும் சுகாதார நெறிமுறைகளைப் பின்பற்றி அனைவரும் தங்கள் வீடுகளிலேயே இந்தப் பண்டிகையைக் கொண்டாடுமாறு எனது சக குடிமக்களை வலியுறுத்தி கேட்டுக்கொள்கிறேன்.
இந்த நன்னாளில், பகவான் புத்தர் வழி காட்டிய கருணை மற்றும் சகிப்புத்தன்மையின் பாதையில் செல்ல நாம் உறுதி ஏற்போம்”, என்று குறிப்பிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1721619
-----
(Visitor Counter : 181
நிதி அமைச்சகம்
வணிகம் செய்வதை எளிதாக்கும் சீர்திருத்தங்களை நிறைவு செய்த ஆறாவது மாநிலமாக ராஜஸ்தான் ஆனது
மத்திய நிதி அமைச்சகத்தின் செலவினங்கள் துறையால் பரிந்துரைக்கப்பட்ட வணிகம் செய்வதை எளிதாக்கும் சீர்திருத்தங்களை நிறைவு செய்த ஆறாவது மாநிலமாக ராஜஸ்தான் ஆனது.
இதன் காரணமாக, திறந்தவெளிச் சந்தைகளில் இருந்து கூடுதலாக ரூ. 2,731 கோடி கடனாகப் பெறுவதற்கு அம்மாநிலம் தகுதி பெற்றது. இதற்கான அனுமதியை 2020 டிசம்பர் 24 அன்று செலவினங்கள் துறை வழங்கியது.
ஆந்திரப்பிரதேசம், கர்நாடகா, மத்தியப்பிரதேசம், தமிழ்நாடு மற்றும் தெலங்கானா ஆகிய 5 மாநிலங்கள் வணிகம் செய்வதை எளிதாக்கும் சீர்திருத்தங்களை ஏற்கனவே நிறைவு செய்துள்ளது குறிப்பிடத்தக்கது.
மேற்கண்ட மாநிலங்கள் இந்தச் சீர்திருத்தங்களைச் செயல்படுத்தி உள்ள காரணத்தால், ரூ.19,459 கோடி ரூபாய் கூடுதல் கடனாகப் பெறுவதற்கு இவற்றுக்கு அனுமதி அளிக்கப்பட்டுள்ளன.
முதலீடு செய்வதற்கு உகந்த சூழல் நாட்டில் நிலவுவதற்கான முக்கியமான குறியீடு வணிகம் செய்வதை எளிதாக்குதல் ஆகும். இந்தச் சீர்திருத்தங்களைச் செய்வதன் மூலம் மாநிலங்களின் பொருளாதாரம் வேகமாக வளர்ச்சி அடையும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683752
-----
(Visitor Counter : 133
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 174.64 கோடியைக் கடந்தது
நாட்டில் கடந்த 24 மணி நேரத்தில் 37.86 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 174.64 கோடியைக்  கடந்தது. 1,97,37,397 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 66,254 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 4,19,77,238 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 98.12 சதவீதமாக உள்ளது. கடந்த 24 மணி நேரத்தில் 25,920 பேர் புதிதாக பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 2,92,092 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.68 சதவீதமாக உள்ளது.
கடந்த 24 மணி நேரத்தில் 12,54,893 கொவிட் பரிசோதனைகள் செய்யப்பட்டன. இதுவரை சுமார் 75.68 கோடி கொவிட் பரிசோதனைகள்  செய்யப்பட்டுள்ளன. வாராந்திரத் தொற்று 2.76 சதவீதமாக உள்ளது. தினசரித் தொற்று விகிதம் 2.07 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1799171
பிரதமர் அலுவலகம்
பெண்களின் சுய வேலைவாய்ப்புக்கான முயற்சிகளுக்கு பிரதமர் பாராட்டு தெரிவித்துள்ளார்
பெண்களின் சுய வேலைவாய்ப்புக்கான முயற்சிகளுக்கு பிரதமர் திரு.நரேந்திர மோடி பாராட்டு தெரிவித்துள்ளார்.
மகாராஷ்டிரா மாநில துணை முதலமைச்சர் திரு தேவேந்திர பட்னவிஸ் தனது ட்விட்டர் பதிவில், மும்பையைச் சேர்ந்த 27,000 பெண்களின் வாழ்க்கையில் மேம்பாட்டை ஏற்படுத்துவதற்காக தையல் மிஷின், மாவு அரைக்கும் இயந்திரம், மசாலாப் பொருள் தயாரிக்கும் இயந்திரம் போன்ற பல்வேறு உபகரணங்கள் மற்றும் கருவிகள் சுய வேலைவாய்ப்புக்கான பிர்ஹான் மும்பை மாநகராட்சி திட்டத்தின் கீழ் மும்பையின் சுனாபட்டியில் உள்ள சோமையா மைதானத்தில் நடைபெற்ற நிகழ்வில் வழங்கப்பட்டன என்று தெரிவித்துள்ளார்.
துணை முதலமைச்சரின் ட்விட்டுக்கு பதிலளித்துள்ள பிரதமர் தமது ட்விட்டர் பதிவில் தெரிவித்துள்ளதாவது:
“பெண்களுக்கு அதிகாரமளிப்பதை அதிகரிப்பது தொடர்பாக மேற்கொள்ளப்படும் முயற்சிகள் பாராட்டத்தக்கது”
பிரதமர் அலுவலகம்
முதலீடுகளை ஈர்க்கவும், வர்த்தகம் செய்வதை எளிதாக்கவும் உத்தரப் பிரதேசம் எடுத்து வரும் முயற்சிகளுக்கு பிரதமர் பாராட்டு
முதலீடுகளை ஈர்க்கவும், வர்த்தகம் செய்வதை எளிதாக்கவும் கடந்த நான்கு வருடங்களாக உத்தரப் பிரதேசம் எடுத்து வரும் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
உத்தரப் பிரதேச முதலமைச்சர் அலுவலகத்தின் டிவிட்டர் பதிவு ஒன்றுக்கு கருத்து தெரிவித்த பிரதமர், கிராமப்புறங்கள் மற்றும் சிறு நகரங்களும் இந்த சாதனைகளை கண்டு வருகின்றன என்ற உண்மையை கோடிட்டு காட்டியுள்ளார்.
நீர்வளத் துறை அமைச்சகம்
நீர் மற்றும் மின்சக்தி ஆலோசனை சேவை நிறுவனம் இணைக்கப்பட்டதன் 50-வது ஆண்டில்  இதுவரை காணாத ஒட்டுமொத்த வருமானமாக 1110 கோடி ரூபாய் ஈட்டியிருப்பதோடு, கடந்த 4 ஆண்டுகளில் இதன் லாபவீதம் 75 சதவீதமாகவும் பதிவாகியுள்ளது
மத்திய நீர்வளம், நதி மேம்பாடு மற்றும் கங்கை புத்துயிரூட்டல் அமைச்சகத்தின்கீழ் செயல்படும் நீர் மற்றும் மின்சக்தி ஆலோசனை சேவை நிறுவனத்தின்  50-வது நிறுவன நாள் இன்று கொண்டாடப்பட்டது. இந்நிகழ்ச்சியில் பேசிய மத்திய அமைச்சர் திரு நிதின் கட்கரி, இந்தியா மற்றும் ஆப்பிரிக்கா, ஆசியா மற்றும் தென் அமெரிக்காவில் உள்ள 46 வளரும் நாடுகளில் நீர்வளம், மின்சக்தி மற்றும் நீர்ப்பாசனத் துறையில் இந்நிறுவனத்தின் சாதனைகளை பாராட்டிப் பேசினார். சிறந்த தொழில்நுட்பம், நியாயமான, குறைந்த செலவிலான திட்டங்கள் எவ்வாறு சிறந்த பலன்களைத் தர முடியும் என்பதை வாப்கோஸ் நிறுவனம் வெளிப்படுத்தியுள்ளதாகத் தெரிவித்தார். குறைந்த செலவிலான பலன்தரும் தொழில்நுட்பமே வளரும் உலகின் தேவை என்றும் அவர் கூறினார். பொருளாதாரத்திற்கு பொருத்தமான தொழில்நுட்பத்தை சுட்டிக்காட்டிய அமைச்சர், கடல்நீரை குடிநீராக்குவதற்கு சூரிய சக்தியை பயன்படுத்த திட்டமிட்டு வருவதாகக் கூறினார். தமது வாடிக்கையாளர்களிடையே நல்லெண்ணத்தையும், நம்பிக்கையையும் உருவாக்க வாப்கோஸ் நிறுவனம் நேர்மையோடும், நம்பகமான வெளிப்படைத் தன்மையோடும் தனது பணியை தொடர வேண்டும் என்று அமைச்சர் கேட்டுக்கொண்டார். உள்கட்டமைப்புத் துறையில் வாப்கோஸ் நிறுவனம் ஆழமாக தனது முத்திரையை பதிக்க வேண்டும் என்று குறிப்பிட்ட அமைச்சர், இன்றைய தேவையான பொது போக்குவரத்து அமைப்பை நோக்கி இந்நிறுவனம் பணியாற்ற வேண்டும் என்றார்.
நிகழ்ச்சியில் அமைச்சர் திரு நிதின் கட்கரி 4 காபி டேபிள் புத்தகங்களை வெளியிட்டார்.
(Visitor Counter : 103